Uashingtoni: Shtetasit amerikanë të largohen menjëherë nga Ukraina
Udhëheqësit botërorë janë të alarmuar ndërsa Rusia vazhdon të dislokojë forca tokësore, tanke, sisteme raketash, anije luftarake, nëndetëse dhe mjete të tjera detare në pozicione nga ku mund të godasin Ukrainën.
Administrata Biden po u bën thirrje amerikanëve që gjenden në Ukrainë të largohen menjëherë nga vendi, duke paralajmëruar se vendi ndodhet përballë një pushtimi të afër rus që mund të ndodhë edhe gjatë Lojërave Olimpike të Pekinit. Siç njofton korrespondentja e Zërit të Amerikës, Cindy Saine, Këshilltari i Sigurisë Kombëtare Jake Sullivan tha se pushtimi rus do të përfshijë bombardime nga ajri dhe një sulm ndaj kryeqytetit ukrainas Kievit. Rusia po bën stërvitje masive ushtarake me Bjellorusinë, dhe përpjekjet diplomatike për të ulur tensionet në kufirin Ukrainë-Rusi duket se po dështojnë. Këshilltari i Sigurisë Kombëtare Jake Sullivan u bëri thirrje amerikanëve që ende ndodhen në Ukrainë të largohen sa më shpejt të jetë e mundur. Zoti Sullivan bëri një paralajmërim të fortë duke parashtruar se në çfarë forme mund të zhvillohet pushtimi rus. , tha zoti Sullivan Në një intervistë me kanalin NBC, Presidenti Joe Biden bëri një paralajmërim të ngjashëm. , tha ai. Ndërsa Rusia po përshkallëzon situatën, Presidenti Biden zhvilloi biseda telefonike të premten me udhëheqësit e Kanadasë, Francës, Gjermanisë, Italisë, Polonisë, Rumanisë, Britanisë, NATO-s, Bashkimit Evropian dhe Këshillit Evropian për të diskutuar rreth krizës. Gjatë një vizite në Australi, Sekretari i Shtetit Antony Blinken gjithashtu paralajmëroi se pushtimi rus mund të fillojë në çdo moment, madje edhe gjatë Lojërave Olimpike të Pekinit, të cila përfundojnë më 20 shkurt. Ajo për të cilën Presidenti Vladimir Putin po mobilizon këtë radhë ushtrinë ruse do të sillte shumë më tepër rrezik se veprimet e mëparshme ushtarake, i tha Zërit të Amerikës Michael Kimmage, nga Fondi Marshall Gjerman. , thotë zoti Kimmage. Rusia ka dërguar disa anije luftarake në Detin e Zi, duke i rritur edhe më shumë tensionet. Në kuadrin e këtyre manovrave, Rusia e shpalli zonë të ndaluar një pjesë të madhe të ujërave ndërkombëtare përreth Krimesë dhe qytetit ukrainas Odesës. Rusia thotë se nuk ka plane për të pushtuar Ukrainën, por se po kërkon të mbrojë interesat e saj të sigurisë.